CELEX: 32014D0035(01)
Language: el
Date: 2014-08-13 00:00:00
Title: 2014/533/EΕ: Απόφαση της Ευρωπαϊκής Κεντρικής Τράπεζας, της 13ης Αυγούστου 2014 , σχετικά με τον χαρακτηρισμό του TARGET2 ως συστημικώς σημαντικού συστήματος πληρωμών σύμφωνα με τον κανονισμό (ΕΕ) αριθ. 795/2014 σχετικά με τις απαιτήσεις επίβλεψης για τα συστημικώς σημαντικά συστήματα πληρωμών (ΕΚΤ/2014/35)

20.8.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 245/5
            
         ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 13ης Αυγούστου 2014
   σχετικά με τον χαρακτηρισμό του TARGET2 ως συστημικώς σημαντικού συστήματος πληρωμών σύμφωνα με τον κανονισμό (ΕΕ) αριθ. 795/2014 σχετικά με τις απαιτήσεις επίβλεψης για τα συστημικώς σημαντικά συστήματα πληρωμών
   
      (ΕΚΤ/2014/35)
   
   
      (2014/533/EΕ)
   
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 2,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως τα άρθρα 3.1, 22 και 34.1 πρώτη περίπτωση,
   Έχοντας υπόψη τον κανονισμό (ΕΕ) αριθ. 795/2014 της Ευρωπαϊκής Κεντρικής Τράπεζας, της 3ης Ιουλίου 2014, σχετικά με τις απαιτήσεις επίβλεψης για τα συστημικώς σημαντικά συστήματα πληρωμών (ΕΚΤ/2014/28) (1), και ιδίως το άρθρο 1, παράγραφοι 2 και 3,
   Εκτιμώντας τα ακόλουθα:
   
               (1)
            
            
               Το άρθρο 127 παράγραφος 2 τέταρτη περίπτωση της Συνθήκης και το άρθρο 3.1 τέταρτη περίπτωση του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής το «καταστατικό του ΕΣΚΤ») παρέχουν στο Ευρωσύστημα την εξουσία να προωθεί την ομαλή λειτουργία των συστημάτων πληρωμών.
            
         
               (2)
            
            
               Το Ευρωσύστημα προωθεί την ομαλή λειτουργία των συστημάτων πληρωμών, μεταξύ άλλων, με την άσκηση επίβλεψης.
            
         
               (3)
            
            
               Η Ευρωπαϊκή Κεντρική Τράπεζα (ΕΚΤ) εφαρμόζει τις αρχές για τις υποδομές χρηματοπιστωτικών αγορών που εξέδωσαν η επιτροπή συστημάτων πληρωμών και διακανονισμού (Committee on Payment and Settlement Systems — CPSS) της Τράπεζας Διεθνών Διακανονισμών (ΤΔΔ) και η τεχνική επιτροπή του Διεθνούς Οργανισμού Επιτροπών Κινητών Αξιών (International Organization of Securities Commissions — IOSCO) (εφεξής οι «αρχές CPSS-IOSCO»), με τις οποίες εναρμονίζονται και ενισχύονται τα υφιστάμενα διεθνή πρότυπα επίβλεψης που ισχύουν, μεταξύ άλλων, για τα συστημικώς σημαντικά συστήματα πληρωμών (ΣΣΣΠ), μέσω του κανονισμού (ΕΕ) αριθ. 795/2014 (EΚΤ/2014/28).
            
         
               (4)
            
            
               Για τη διενέργεια του χαρακτηρισμού, τον οποίο προβλέπει το άρθρο 1 παράγραφος 2 του κανονισμού (ΕΕ) αριθ. 795/2014 (EΚΤ/2014/28) όσον αφορά το TARGET2, το διοικητικό συμβούλιο επαληθεύει ότι πληρούται το κριτήριο του άρθρου 1 παράγραφος 3 στοιχείο α) του κανονισμού (ΕΕ) αριθ. 795/2014 (EΚΤ/2014/28), καθώς και ότι πληρούνται δύο από τα τέσσερα κριτήρια του άρθρου 1 παράγραφος 3 στοιχείο β) του κανονισμού (ΕΕ) αριθ. 795/2014 (EΚΤ/2014/28), όπως περιγράφεται στο παράρτημα της παρούσας απόφασης. Για τη διαδικασία επαλήθευσης στην οποία θεμελιώνεται η παρούσα απόφαση, χρησιμοποιήθηκαν δημόσια στοιχεία για το ημερολογιακό έτος 2012, σε συνδυασμό με απαντήσεις σε έρευνες της ΕΚΤ.
            
         
               (5)
            
            
               Σύμφωνα με την κατευθυντήρια γραμμή ΕΚΤ/2012/27 (2), το TARGET2 διαθέτει αποκεντρωμένη δομή, που συνδέει μεταξύ τους πολυάριθμα συστήματα πληρωμών. Τα συστήματα που αποτελούν τις συνιστώσες του TARGET2 είναι εναρμονισμένα στον μέγιστο δυνατό βαθμό, με ορισμένες εξαιρέσεις λόγω περιορισμών που απορρέουν από το εκάστοτε εθνικό δίκαιο. Το TARGET2 χαρακτηρίζεται επίσης από μία ενιαία τεχνική πλατφόρμα, την επονομαζόμενη ενιαία κοινή πλατφόρμα. Το διοικητικό συμβούλιο διαθέτει τελική αρμοδιότητα για το TARGET2 και διασφαλίζει τη δημόσια λειτουργία του: η ανωτέρω ρύθμιση διακυβέρνησης αντικατοπτρίζεται στην επίβλεψη των συνιστωσών του TARGET2,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ορισμοί
   Οι όροι που χρησιμοποιούνται στην παρούσα απόφαση έχουν την ίδια έννοια με αυτή που τους αποδίδεται με τον κανονισμό (ΕΕ) αριθ. 795/2014 (EΚΤ/2014/28).
   Άρθρο 2
   Χαρακτηρισμός ως ΣΣΣΠ και διαχειριστή ΣΣΣΠ
   1.   Οι συνιστώσες του TARGET2 που πληρούν το κριτήριο του άρθρου 1 παράγραφος 3 στοιχείο α) του κανονισμού (ΕΕ) αριθ. 795/2014 (EΚΤ/2014/28) χαρακτηρίζονται συλλογικώς ως συστημικώς σημαντικό σύστημα πληρωμών για τους σκοπούς του κανονισμού (ΕΕ) αριθ. 795/2014 (EΚΤ/2014/28).
   2.   Οι διαχειριστές των συνιστωσών του TARGET2 που αναφέρονται στην παράγραφο 1 εξασφαλίζουν τη συμμόρφωση με τις απαιτήσεις των άρθρων 3 έως 21 του κανονισμού (ΕΕ) αριθ. 795/2014 (EΚΤ/2014/28).
   Άρθρο 3
   Αρμόδια αρχή
   Αρμόδια αρχή για την επίβλεψη του TARGET2 είναι η ΕΚΤ.
   Άρθρο 4
   Έναρξη ισχύος
   Η παρούσα απόφαση αρχίζει να ισχύει την ημέρα δημοσίευσής της στην Επίσημη Εφημερίδα της Ευρωπαϊκής Ένωσης.
   
      Φρανκφούρτη, 13 Αυγούστου 2014.
      
         
            Ο πρόεδρος της ΕΚΤ
         
         Mario DRAGHI
      
   
   
      (1)  ΕΕ L 217 της 23.7.2014, σ. 16.
   
      (2)  Κατευθυντήρια γραμμή ΕΚΤ/2012/27, της 5ης Δεκεμβρίου 2012, σχετικά με το Διευρωπαϊκό Αυτοματοποιημένο σύστημα Ταχείας Μεταφοράς Κεφαλαίων και Διακανονισμού σε Συνεχή Χρόνο (TARGET2) (ΕΕ L 30 της 30.1.2013, σ. 1).
   
      ΠΑΡΑΡΤΗΜΑ
      Αξιολόγηση του Διευρωπαϊκού Αυτοματοποιημένου Συστήματος Ταχείας Μεταφοράς Κεφαλαίων και Διακανονισμού σε Συνεχή Χρόνο (TARGET2), το οποίο διαχειρίζεται το Ευρωσύστημα, με βάση τα κριτήρια του άρθρου 1 παράγραφος 3 του κανονισμού (ΕΕ) αριθ. 795/2014 (EΚΤ/2014/28)
      
                  Κριτήριο
               
               
                  TARGET2
               
            
                  
                              α)
                           
                           
                              μπορεί να γνωστοποιηθεί ως σύστημα σύμφωνα με την οδηγία 98/26/ΕΚ του Ευρωπαϊκού Κοινοβουλίου και του Συμβουλίου (1) από κράτος μέλος με νόμισμα το ευρώ ή ο διαχειριστής του είναι εγκατεστημένος στη ζώνη του ευρώ
                           
                        
               
                  Συνιστώσες του TARGET2 που έχουν γνωστοποιηθεί ως συστήματα σύμφωνα με την οδηγία 98/26/ΕΚ από κράτος μέλος με νόμισμα το ευρώ:
                  
                              —
                           
                           
                              TARGET2-OeNB
                           
                        
                              —
                           
                           
                              TARGET2-BE
                           
                        
                              —
                           
                           
                              TARGET2-CY
                           
                        
                              —
                           
                           
                              TARGET2-Eesti
                           
                        
                              —
                           
                           
                              TARGET2-Suomen Pankki-järjestelmä
                           
                        
                              —
                           
                           
                              TARGET2-Banque de France
                           
                        
                              —
                           
                           
                              TARGET2-BBk
                           
                        
                              —
                           
                           
                              TARGET2-ECB
                           
                        
                              —
                           
                           
                              TARGET2-GR
                           
                        
                              —
                           
                           
                              TARGET2-Ireland
                           
                        
                              —
                           
                           
                              TARGET2-Banca d'Italia
                           
                        
                              —
                           
                           
                              TARGET2-Latvija
                           
                        
                              —
                           
                           
                              TARGET2-LU
                           
                        
                              —
                           
                           
                              TARGET2 Malta
                           
                        
                              —
                           
                           
                              TARGET2-NL
                           
                        
                              —
                           
                           
                              TARGET2-PT
                           
                        
                              —
                           
                           
                              TARGET2-Banco de España (TARGET2-BE)
                           
                        
                              —
                           
                           
                              TARGET2-SK
                           
                        
                              —
                           
                           
                              TARGET2-Slovenija
                           
                        
                     Το κριτήριο πληρούται
                  
               
            
                  
                              β)(i)
                           
                           
                              η συνολική ημερήσια μέση αξία των πληρωμών σε ευρώ που υποβάλλονται σε επεξεργασία υπερβαίνει τα 10 δισεκατ. ευρώ
                           
                        
               
                  Συνολική ημερήσια μέση αξία των πληρωμών σε ευρώ που υποβάλλονται σε επεξεργασία: 2,777 τρισεκατ. ευρώ
                  
                     Το κριτήριο πληρούται
                  
               
            
                  
                              β)(ii)
                           
                           
                              το μερίδιο αγοράς που κατέχει είναι τουλάχιστον ένα από τα ακόλουθα:
                              
                                          —
                                       
                                       
                                          το 15 % του συνολικού όγκου των πληρωμών σε ευρώ, ή
                                       
                                    
                                          —
                                       
                                       
                                          το 5 % του συνολικού όγκου των διασυνοριακών πληρωμών σε ευρώ, ή
                                       
                                    
                                          —
                                       
                                       
                                          το 75 % του συνολικού όγκου των πληρωμών σε ευρώ σε επίπεδο κράτους μέλους με νόμισμα το ευρώ
                                       
                                    
                        
               
                   
               
            
                  
                              β)(iii)
                           
                           
                              η διασυνοριακή δραστηριότητά του (ήτοι συμμετέχοντες εγκατεστημένοι σε χώρα διαφορετική από εκείνη του διαχειριστή του ΣΣΣΠ και/ή οι διασυνοριακές ζεύξεις με άλλα συστήματα πληρωμών) αφορά πέντε ή περισσότερες χώρες και παράγει τουλάχιστον το 33 % του συνολικού όγκου των πληρωμών σε ευρώ που υποβάλλονται σε επεξεργασία
                           
                        
               
                   
               
            
                  
                              β)(iv)
                           
                           
                              χρησιμοποιείται για τον διακανονισμό άλλων υποδομών χρηματοπιστωτικών αγορών
                           
                        
               
                  Οι συνιστώσες του TARGET2 χρησιμοποιούνται για τον διακανονισμό υποδομών χρηματοπιστωτικών αγορών
                  
                     Το κριτήριο πληρούται
                  
               
            
         (1)  Οδηγία 98/26/ΕΚ του Ευρωπαϊκού Κοινοβουλίου και του Συμβουλίου, της 19ης Μαΐου 1998, σχετικά με το αμετάκλητο του διακανονισμού στα συστήματα πληρωμών και στα συστήματα διακανονισμού αξιογράφων (ΕΕ L 166 της 11.6.1998, σ. 45).